M. Hort, poslanec: (2001-09-18):
Národná rada Slovenskej republiky svojím uznesením č. 1587 z 12. septembra 2001 pridelila vládny návrh zákona o prechode niektorých pôsobností z orgánov štátnej správy na obce a na samosprávne kraje na prerokovanie všetkým výborom Národnej rady Slovenskej republiky okrem Zahraničného výboru Národnej rady Slovenskej republiky, Výboru Národnej rady Slovenskej republiky pre ľudské práva a národnosti, Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Výboru Národnej rady Slovenskej republiky pre európsku integráciu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor nedostal do dňa 17. septembra 2001 žiadne stanoviská poslancov Národnej rady Slovenskej republiky, ktorí nie sú členmi výborov, ktorým bol návrh zákona pridelený, oznámené v súlade s § 75 ods. 2 a § 79 zákona Národnej rady Slovenskej republiky o rokovacom poriadku. Vládny návrh zákona o prechode niektorých pôsobností z orgánov štátnej správy na obce a na samosprávne kraje odporúčali Národnej rade Slovenskej republiky schváliť s pozmeňujúcimi a doplňujúcimi návrhmi tieto výbory Národnej rady Slovenskej republiky: Ústavnoprávny výbor Národnej rady Slovenskej republiky uznesením č. 664 zo dňa 13. septembra 2001, Výbor Národnej rady Slovenskej republiky pre financie, rozpočet a menu uznesením č. 744 zo dňa 13. septembra 2001, Výbor Národnej rady Slovenskej republiky pre hospodárstvo, privatizáciu a podnikanie uznesením č. 608 zo dňa 13. septembra 2001, Výbor Národnej rady Slovenskej republiky pre pôdohospodárstvo uznesením č. 296 zo dňa 13. septembra 2001, Výbor Národnej rady Slovenskej republiky pre verejnú správu uznesením č. 335 zo dňa 13. septembra 2001, Výbor Národnej rady Slovenskej republiky pre sociálne veci a bývanie uznesením č. 376 zo dňa 13. septembra 2001, Výbor Národnej rady Slovenskej republiky pre obranu a bezpečnosť uznesením č. 413 taktiež z 13. septembra 2001, Výbor Národnej rady Slovenskej republiky pre vzdelanie, vedu, mládež a šport uznesením č. 296 zo dňa 13. septembra 2001, ďalej Výbor Národnej rady Slovenskej republiky pre kultúru a médiá uznesením č. 297 zo dňa 13. septembra 2001 a Výbor Národnej rady Slovenskej republiky pre životné prostredie uznesením č. 206 zo dňa 13. septembra 2001. Výbor Národnej rady Slovenskej republiky pre zdravotníctvo neprijal platné uznesenie. Z uznesení výborov Národnej rady Slovenskej republiky, ktoré boli uvedené pod bodom III tejto správy, vyplynulo celkom 94 pozmeňujúcich návrhov. Ako spravodajca dávam návrh, aby o pozmeňujúcich a doplňujúcich návrhoch sme hlasovali en bloc prijať body 1, 2, 3, 8, 10, 11, 12, 13, 15, 16, 17, 20, 22, 23, 24, 25, 26, 27, 28, 29, 30, 31, 32, 34, 37, 39, 40, 44, 45, 46, 47, 48, 49, 50, 51, 52, 53, 54, 55, 56, 60, 61, 62, 63, 64, 65, 69, 71, 72, 73, 74, 76, 77, 78, 79, 82, 83, 84, 85, 89, 90, 91, 92 a 94 a en bloc neprijať body 4, 5, 6, 7, 9, 14, 18, 19, 21, 33, 35, 36, 38, 41, 42, 43, 57, 58, 59, 66, 67, 68, 70, 75, 80, 81, 86, 87, 88 a 93, samozrejme, za predpokladu, že z rozpravy nevyplynú iné návrhy. Gestorský výbor na základe stanovísk výborov k vládnemu návrhu zákona o prechode niektorých pôsobností z orgánov štátnej správy na obce a na samosprávne kraje (tlač 1162) vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky vládny návrh zákona o prechode niektorých pôsobností z orgánov štátnej správy na obce a na samosprávne kraje (tlač 1162) v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Predmetná spoločná správa výborov Národnej rady Slovenskej republiky o prerokovaní vládneho návrhu zákona o prechode niektorých pôsobností z orgánov štátnej správy na obce a na samosprávne kraje bola schválená uznesením Výboru Národnej rady Slovenskej republiky pre verejnú správu, ktorý bol určený ako gestorský výbor, a to uznesením č. 337 zo dňa 17. septembra 2001. Chcel by som vás ešte na záver úvodu do rozpravy požiadať o chvíľu pozornosti. Poprosil by som, stal sa nám vo výbore jeden preklep na strane 15, je to len naozaj technická úprava, ale aby sme nepracovali s textom, ktorý nie je správny, na strane 15 bod 29 v spoločnej správe, tam je k bodu 43 v § 71 ods. 1 nie písmeno a), tam sa stal preklep, ale písmeno t), a potom v zdôvodnení legislatívnotechnická úprava z dôvodov ako v predchádzajúcom, nie v bode 23, ale v bode 24. Ďakujem za porozumenie v tomto zmysle. Vážený pán predsedajúci, žiadam, aby ste otvorili rozpravu v druhom čítaní.